ครม. อนุมัติกรอบวงเงินกว่า 9,200 ล้านบาท ในการจัดหาวัคซีนโควิด-19 เพิ่มเติม 20 ล้านโดส
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี  มีมติเห็นชอบโครงการจัดหาวัคซีนป้องกันโควิด-19 ให้กับคนไทยเพิ่มเติมอีก 20 ล้านโดส ซึ่งเป็นส่วนที่เคยลงนามไปแล้ว โดยวันนี้เป็นการอนุมัติในกรอบวงเงินที่จะนำไปชำระ 9,372 ล้านบาท แบ่งเป็นการจัดหาวัคซีน 8,439 ล้านบาท และค่าบริหารจัดการ 933 ล้านบาท คาดว่าจะส่งมอบในช่วงไตรมาสที่ 4 ประมาณปลายเดือนกันยายนจนถึงต้นเดือนตุลาคมนี้ที่ประชุมรับทราบ การจัดซื้อวัคซีนไฟเซอร์เพิ่มเติมอีก 10 ล้านโดส และมอบหมายให้กรมควบคุมโรค กระทรวงสาธารณสุข เป็นผู้ลงนามกับตัวแทน บริษัทไฟเซอร์ ซึ่งจะทำให้การจัดหาวัคซีนชนิด mrna ยี่ห้อ pfizer เพิ่มเติม และจะส่งมอบช่วงไตรมาสที่ 4 เช่นกัน โดยจะทำให้วัคซีนไฟเซอร์ เข้ามาถึงประเทศไทยรวม 30 ล้านโดส ตั้งแต่ช่วงเดือนตุลาคมเป็นต้นไป